62022CO0795_INF
Sklep Sodišča (šesti senat) z dne 10. oktobra 2023 –Direccion000 in drugi
(zadeva C‑795/22)
„Predhodno odločanje – Člena 53 in 99 Poslovnika Sodišča – Socialna politika – Zaščita varnosti in zdravja delavcev – Organizacija delovnega časa – Člen 31(2) Listine Evropske unije o temeljnih pravicah – Direktiva 2003/88/ES – Člen 7 – Pravica do plačanega letnega dopusta – Denarno nadomestilo za neizrabljen dopust po prenehanju delovnega razmerja – Enoletni zastaralni rok – Ustrezno obveščanje delavca“
Socialna politika – Zaščita varnosti in zdravja delavcev – Organizacija delovnega časa – Pravica do plačanega letnega dopusta – Nacionalna ureditev, ki določa enoletni zastaralni rok, ki začne teči po koncu letnega referenčnega obdobja – Neobstoj predhodnega preverjanja glede možnosti delavca, da dejansko uresničuje to pravico – Nedopustnost – Opustitev s strani delavca, da sproži postopek, katerega učinek je pretrganje zastaralnega roka – Nevplivanje
(Listina Evropske unije o temeljnih pravicah, člen 31(2); Direktiva 2003/88 Evropskega parlamenta in Sveta, člen 7)
(Glej točki 45 in 47 ter izrek.)
Izrek
Člen 7 Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa in člen 31(2) Listine Evropske unije o temeljnih pravicah
je treba razlagati tako, da
nasprotujeta nacionalni ureditvi, v skladu s katero pravica do plačanega letnega dopusta, ki jo pridobi delavec, zastara ob izteku enoletnega roka, ki začne teči po koncu letnega referenčnega obdobja, v katero se dopust prenese, kadar delodajalec delavcu ni dejansko omogočil uveljavljanja te pravice, tudi v primeru, v katerem navedeni delavec pred prenehanjem delovnega razmerja ni sprožil postopka, katerega učinek je pretrganje zastaralnega roka.